*Textus ex solo fonte *O*. Recole de hoc codice superius dicta, ann. 1158. 1 Quotiens in capitulo… etc. *ut ann. 1157, n° 18*. 2 Coria tannata… etc. *ut ann. 1157, n° 19*. 3 Conversi qui mantellos habent de novo panno vel pellibus novis quod est contra usus, nullo modo eis dimittantur. Si rebelles sint, interim non communicent et ultimi in ordine constituantur. 4 Si fugitivum aliquem in domibus nostris morientem confiteri contigerit, secundum quod visa fuerit penitentia eius et contritio cordis, fiat ei. 5 Qui per dominum papam… etc. *ut ann. 1157, n° 20*. 6 Magister cementariorum, sutorum, vel eiusmodi artificum loquuntur diebus quibus non laborant cum subditis suis et horis vespertinis quibus se disiunxerint ab operibus suis : Exordinatio est, ultra non fiat. 7 Conceditur Claravallensibus anniversarium domini Bernardi celebrare, ita tamen ut abbates ant[iphonas] non incipiant. 8 Tempore messionis et secationis, cum conventus foris comedit, illi qui in refectorio comedunt, semper in ecclesia gratias referant, praeter servitores. Ipso tempore, missa mane cantata, si pluit, licet monachis esse in lectione et missas celebrare. 9 Vitreae diversorum colorum ante prohibitionem factae, infra, triennium amoveantur. 10 Campanae… etc. *ut ann. 1157, n° 21*. 11 Ad mensam abbatis duo monachi ducuntur, nisi forte rarissime pro certa causa aliqua addatur tertius. 12 Abbates nostri Ordinis ad Capitulum venientes, provideant deinceps ut ad Firmitatem, Pontiniacum, Claramvallem, Morimundum, vel alias abbatias quae inter has et Cistercium positae sunt, non veniant nisi sicut Cistercium cum duobus tantum equis, cum uno converso vel famulo, si conversos non habent. Transmarinis vel transmontanis liceat ad monasteria non ante vigiliam Nativitatis Beatae Mariae, ceteris vero non ante III idus *septembris,* ut duas ibi noctes facere possint. In reditu a Capitulo, nullus ibi remaneat ultra duas noctes, excepto si forte abbates eorumdem locorum pro suis vel illorum negotiis aliquos citius venire aut diutius remorari, aut monachum aliquem adducere voluerint. * * * Huius anni Capitulum generale non apud Cistercium, sed in abbatia Morimundi, celebratum fuisse, asserit Manrique, cuius textus :  In epitome vitae eiusdem praesulis (Ottonis, Frisingensis episcopi) quae Morimundi extat…, scriptum lego, Lambertum patrem hoc anno non Cistercii, sed Morimundi, Capitulum celebrasse… Contulit Otto ad concilium Cisterciensis Ordinis, quod Morimundi agebatur, ubi morbo oppressus, vocatis ad se in cubiculum monachis…, ac suscepto eucharistiae sacramento, et oleo sancto delibutus, animam Creatori suo reddidit . *(*AC.* ann. 1159, cap. V, n° 5 ; II, p. 323)*. 